Ladehammerfestivalen

Ladehammerfestivalen er en gratis musikk- og kulturfestival som blir arrangert årlig rundt månedsskiftet august-september på toppen av Ladehammeren, eller Våttåhaugen, i Trondheim. Festivalen ble arrangert for første gang i 2010 og har fokus på lokale og regionale band som er "up and coming", men gjestes også av veletablerte band. Dagtid på lørdag er satt av til barneunderholdning, et arrangement kjent som "Barnehammer'n". I forkant av festivalen arrangeres "Hammerslaget", en årlig konkurranse hvor uetablerte band får konkurrere om to spilleplasser på festivalen.

Historikk
2009
En vennegjeng arrangerte en uoffisiell Ladehammerfestival og bursdagsfest med omkring 30 deltakere. Underholdningen bestod av et improvisert husband for kvelden og en boomblaster på noen planker spikret sammen til scene.

Ladehammerfestivalen 2010 (3. - 4. september)
De som sto bak den første uoffisielle festivalen ønsket å gjenta suksessen, men å utvide konseptet. Under planleggingen, som var skikkelig i gang først i juni, eskalerte det hele fort. Den første offisielle Ladehammerfestivalen hadde 14 band, barneunderholdning og omkring 1500 besøkende. Festivalområdet bestod av en hjemmesnekret scene, noen salgsboder, hjemmesnekrede toaletter og et lite vrimleområde med griller og sitteplasser. Trappa rundt Equilibrio-skulpturen, eller "hammeren" på folkemunne, fungerte også med sin utsikt over byen som et naturlig samlingspunkt for mange festivaldeltakere mellom konsertene. Butikkene Etikken, Kali Magic Shop og Banana Moon stilte med salgsboder. Et lite overskudd fra festivalen gikk til Kirkens Bymisjon i Trondheim.

Ladehammerfestivalen 2011 (2. - 3. september)
Konseptet ble utvidet nok en gang, og den største nyheten for året var en DJ-lounge. Dette var en liten scene litt bak festivalområdet hvor 10 DJ-er fikk utfolde seg og tilby et alternativ til musikken på hovedscenen. 16 band gjestet scenen, 10 DJ-er spilte i DJ-loungen og Redd Barna arrangerte leker og spill. Festivalen hadde i underkant av 2500 gjester.

Ladehammerfestivalen 2012 (31. august - 1.september)
Festivalen hadde i 2012 2200 talte besøkende og 24 band/artister/underholdningsinnslag. Overskuddet gikk til organisasjonen Wayback

Gratis- og dugnadskonseptet
Sentralt for Ladehammerfestivalen er at den er gratis og åpen for alle, og at overskuddet skal gå til et veldedig formål. Bakgrunnen for dette ligger ifølge arrangørene selv i et ønske om å skape et arrangement som er inkluderende og uten økonomiske motiver. Dette krever stor innsats fra entusiastiske frivillige og støttespillere. Alle artister og band stiller uten honorar.

Band og artister

2012Fredag kveld
Kakke og Demonica
The Regent
Ripoff
Barren Womb
Drontheim
Magenta

DJ-lounge
Phone & Bone
Pedro SanmartínLørdag: "Barnehammer'n"
Fancy Pants
Improoperatørene
Cathrine Dahl (tegne-workshop)
Redd Barna (leker)
State of Delerium
The Flying HormonesLørdag kveld
18:00 – Anders Jektvik
18:45 – David Rovics (US)
Cpt. Nemoff (RU)
Bad Spit
Deleted Waveform Gatherings
The Only Bird of Kazakhstan*Jitney
SKA-frika

DJ-lounge
Edru Gunnar & Funky Fernet
Nodding Heads2011Fredag: Rock og metal
Svartlamon Hardkor
Karnival Korpus
Scornful
Voodoo Vanity
Abode
Mageplask

DJ-lounge
Gautomatikk
DJ Commercial
Bat Boy
DJ Doll
DJ HelmetLørdag: "Barnehammer'n"
Mandarinsaft
The Ways
Konstellasjon
Espen Børø (Teaterworkshop)Lørdag kveld
Svartlamon Damekor
Blomst
Angelica’s Elegy
Askepop
Love Your Life
Soul Recyclin’
Lambsbread Soundsystem
 Geir Skavern (Konferaniser)

DJ-lounge
DJ Rune
Iben
Gaia
Nodding Head
Iben2010Fredag: Rock og metal
Atrox
The Reilly express
Hell is repetition
Sinte mainnaLørdag: Barneunderholdning
Gatemusikant Damen & band
Must Garmi
Det nasjonale teater (improvisasjonsteatergruppe)Lørdag: Variert musikk
Tricked by gravity
Pelagic
L.O.K.E.
Televishnu
Spring collection
Tripod
Babarama
 Geir Skavern (Konferaniser)

Referanser

Eksterne lenker

 Norsk Rockforbund: "Ladehammerfestivalen - samfunnsansvarlige arrangører" (26. aug 2013)
 Adressa: "Gratishaugen" (1. sept 2012) 
 Bydelsavisa Strinda: "Festivalmoro for store og små"
 Bydelsavisa Strinda: "Gjentar gratisfestival"
 Icon Music Mag: "Ladehammerfestivalen 2012"
 Icon Music Mag: "Ladehammerfestivalen 2011"
 Icon Music Mag: "dekning av Ladehammerfestivalen 2010"

Kategori:Musikk i Trondheim
Kategori:Kultur i Trondheim
Kategori:Musikkfestivaler i Trøndelag
Kategori:Repeterende arrangementer etablert i 2010
Kategori:Lade